31999R0954
L 118/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 954/1999 НА КОМИСИЯТА
от 5 май 1999 година
за изменение на приложение III към Регламент (ЕИО) № 2377/90 на Съвета относно установяването на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2377/90 на Съвета от 26 юни 1990 г. относно установяване процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход (1), последно изменен с Регламент (ЕО) № 953/1999 на Комисията (2), и по-специално членове 7 и 8 от него,
(1)
като има предвид, че съгласно Регламент (ЕИО) № 2377/90, максимално допустимите граници на остатъчни вещества трябва постепенно да се въведат за всички фармакологично активни субстанции, употребявани във ветеринарномедицински продукти в Общността, предназначени за животни, използвани за храна;
(2)
като има предвид, че максимално допустимите граници на остатъчни вещества може да се определят едва след като Комитетът за ветеринарномедицински продукти прегледа всички данни, свързани с безопасността на остатъците от съответното вещество по отношение потребителите на хранителни продукти от животински произход и влиянието на остатъчните вещества върху промишлената преработка на храните;
(3)
като има предвид, че за определянето на максимално допустими граници на остатъчни вещества от ветеринарномедицински продукти в храните от животински произход трябва да се уточнят животинските видове, в които може да се открият остатъчни вещества, допустимите нива остатъчни вещества за всяка от съответните месни тъкани, получени от обработеното животно (прицелна тъкан), както и естеството на остатъка, необходимо за контрола на остатъчните вещества (маркерно остатъчно вещество);
(4)
като има предвид, че за контрола на остатъчните вещества, съобразно съответното законодателство на Общността, трябва да се определят максимално допустими граници на остатъчни вещества главно за прицелните тъкани от черен дроб или бъбреци; като има предвид обаче, че черният дроб и бъбреците често се отстраняват от кланични трупове, които са предмет на международната търговия, и следователно трябва да се установят максимално допустимите граници на остатъчни вещества за мускулните или мастните тъкани;
(5)
като има предвид, че в случая на ветеринарномедицински продукти за птици носачки, за животни в лактационен период, за медоносни пчели, трябва да се установят също и максимално допустимите граници на остатъчни вещества за яйца, мляко и мед;
(6)
като има предвид, че с цел да се позволи завършването на научни изследвания, в приложение III към Регламент (ЕИО) № 2377/90 трябва да се включат циперметрин, алфациперметрин и цефкином;
(7)
като има предвид, че следва да се отпусне период от шейсет дни преди влизането в сила на настоящия регламент, за да се позволи на държавите-членки, предвид разпоредбите на настоящия регламент, да направят необходимото адаптиране в разрешенията за продажба на съответните ветеринарни лекарствени средства, издадени съгласно Директива 81/851/ЕИО на Съвета (3), последно изменена с Директива 93/40/EИО (4);
(8)
като има предвид, че мерките, предвидени в настоящия регламент, съответстват на становището на Постоянния комитет за ветеринарномедицинските продукти,
ПРИЕ НАСТОЯЩИЯ РЕГЛАМЕНТ:
Член 1
Приложение III към Регламент (EИО) № 2377/90 се изменя съгласно приложението към настоящия регламент.
Член 2
Настоящият регламент влиза в сила на шейсетия ден след деня на неговото публикуване в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 май 1999 година.